Kamu bisa jelasin ke aku soal Carabinieri dalam bahasa melayu?

Carabinieri [ˌkäˑɾäbiˈnjɛːɾi, ka-ra-bi-né-ri] atau Askar Karbin - dalam maksud lain Askar Raifal (bekas Arma dei carabinieri, "Pasukan Carabineer" atau sebelum itu Corpo dei Carabinieri Reali "Kor Carabinier diraja") ialah pasukan polis tentera kebangsaan Itali yang bertanggungjawab mengawasi tentera dan penduduk awam.

Ia pada asalnya ditubuhkan sebagai Pengawal Diraja (Carabinieri Guardie) yang mengawal istana serta melindungi Raja Itali dari sebarang ancaman dan bertindak sebagai pasukan polis Kerajaan Sardinia. Sewaktu proses Penyatuan Itali, ia telah dilantik "Pasukan Pertama" organisasi baru tentera kebangsaan. Walaupun pihak ini banyak terlibat dalam menumpaskan pembangkang politik rejim pemerintahan Benito Mussolini, namun mereka juga dipertanggungjawabkan atas pelemahan kuasa Mussolini sehingga banyak unit diharamkan oleh sekutu Jerman Nazi; hal ini menyebabkan sejumlah besar askar Carabinieri menyertai gerakan pemberontak Itali.

Sejak tahun 2001, ia telah menjadi salah satu dari empat cabang perkhidmatan Angkatan Tentera Itali.